भारत एक विशाल देश है जिसमें प्राकृतिक संसाधन एवं खाद्य पदार्थ प्रचुर मात्रा में उपलब्ध है किंतु फिर भी जनसंख्या के एक बड़े भाग को वांछित मात्रा में पौष्टिक भोजन प्राप्त नहीं हो पाते। परिणामस्वरुप लोग कुपोषित और अभाव ग्रस्त रहते हैं। यदि कुछ पिछड़े राज्यों जैसे बिहार¸ मध्य प्रदेश¸ उड़ीसा¸ राजस्थान आदि के ग्रामीण क्षेत्रों में काफी अंदर तक जाएं तो हमें यह देख कर हैरानी होगी कि लोग किस प्रकार अर्द्धपोषित हैं विशेषकर महिलाएं और बच्चे जो कि दो जून की रोटी हेतु प्रातः से सायं तक कठिन परिश्रम करते हैं और वह भी उन्हें उपलब्ध नहीं हो पाती। उनकी आमदनी इतनी कम होती है कि वह इतनी अपर्याप्त होती है कि वे ऐसा भोजन नहीं खरीद सकते जिससे उन्हें उपयुक्त शक्ति प्राप्त हो सके। पौष्टिक आहार की अनुपलब्धता के कारण ये लोग अनेक अभावों की बीमारियों से ग्रस्त होते रहते हैं। उनका एक अच्छा प्रतिशत तो नेत्रदृष्टि के दोषों से पीड़ित रहता है क्योंकि उनके भोजन में विटामिन ‘ए’ की कमी होती है। बहुत से बच्चे सूखा रोग से पीड़ित होते हैं क्योंकि उनके भोजन में विटामिन डी की कमी होती है।